 Aịzaya 43  Ugbu a, nke a bụ ihe Jehova kwuru, bụ Onye kere gị, Jekọb, Onye kpụrụ gị, Izrel: Atụla egwu, nihi na agbapụtawo m gị. Akpọwo m gị aha gị. Ị bụ nke m.Ọ bụrụ na ị gafee mmiri, m ga-anọnyere gị; ọ bụrụ na ị gafee osimiri, ọ gaghị eri gị. Ọ bụrụ na ị gafee ọkụ, ọ gaghị ahụ gị, ire ọkụ agaghị ere gị.Nihi na mụ onwe m bụ Jehova Chineke gị, Onye Nsọ Izrel, bụ Onye Nzọpụta gị. M nyewo Ijipt ka ọ bụrụ ihe mgbapụta gị, werekwa Itiopia na Siba gbanweta gị.Nihi na ị dị oké ọnụ ahịa nanya m, a gụọla gị nonye kwesịrị nsọpụrụ, m hụkwara gị nanya. M ga-ewere ndị mmadụ gbanweta gị, werekwa mba dị iche iche gbanweta mkpụrụ obi gị.Atụla egwu, nihi na m nọnyeere gị. M ga-esi nebe ọwụwa anyanwụ kpọlata mkpụrụ gị, m ga-esikwa nebe ọdịda anyanwụ kpọkọta gị.M ga-asị ebe ugwu, Hapụ ha! sịkwa ebe ndịda, Ejichila ha. Sinụ nebe dị anya kpọlata ụmụ m ndị ikom, sikwanụ na nsọtụ ụwa kpọlata ụmụ m ndị inyom,onye ọ bụla a kpọkwasịrị aha m, onye m keworo maka otuto m, onye m kpụworo, ee, onye m meworo.Kpọpụta ndị kpuru ìsì, ọ bụ ezie na ha nwere anya, kpọpụtakwa ndị ntị chiri, ọ bụ ezie na ha nwere ntị.Ka a kpọkọta mba niile notu ebe, ka e meekwa ka mba dị iche iche zukọta. Ònye netiti ha pụrụ ịkọ ihe a? Ka hà pụrụ ime ka a nụrụ ọbụna ihe mbụ ga-emenụ? Ka ha kpọpụta ndị àmà ha, ka a gụọ ha ná ndị ezi omume, ma ọ bụ, ka ha nụ ya wee sị, Ọ bụ eziokwu!Unu bụ ndị àmà m, ka Jehova kwuru, ọbụna ohu m nke m họọrọ, ka unu wee mara, nweekwa okwukwe nebe m nọ, ka unu wee ghọtakwa na abụ m otu Onye ahụ. Ọ dịghị Chi a kpụrụ tupu mụ onwe m, ọ dịghịkwa nke sochiri m.Mụ onwe m bụ Jehova, e nweghịkwa onye nzọpụta ọzọ ma e wezụga m.Mụ onwe m ekwuwo ya, zọpụtakwa unu, meekwa ka a nụ ya, mgbe ọ na-adịghị chi ọzọ dị netiti unu. Ya mere, unu bụ ndị àmà m, ka Jehova kwuru, abụkwa m Chineke.Abụkwa m otu Onye ahụ mgbe niile; ọ dịghị onye na-anapụta mmadụ naka m. M ga-eme ihe, ònyekwa pụrụ igbochi m?Nke a bụ ihe Jehova, Onye Mgbapụta unu, bụ Onye Nsọ Izrel, kwuru: Ọ bụ nihi unu ka m ga-eziga ha na Babịlọn ma mee ka ihe e ji tụchie ụlọ mkpọrọ dapụsịa, kwatuokwa ndị Kaldia nọ nụgbọ mmiri, ha ewee na-eti mkpu ákwá.Abụ m Jehova, Onye Nsọ unu, bụ Eze unu, Onye kere Izrel.Nke a bụ ihe Jehova kwuru, bụ Onye na-awa ụzọ netiti oké osimiri, Onye na-awakwa okporo ụzọ ọbụna netiti mmiri dị ike,Onye na-ewepụta ụgbọ ịnyịnya agha na ịnyịnya, na-akpọpụtakwa ndị agha na ndị dị ike notu mgbe ahụ: Ha ga-edina ala. Ha agaghị ebili. A ga-emenyụ ha dị ka ọkụ. A ga-afụnyụ ha dị ka ọkụ a mụnyere nowu oriọna.Unu echetakwala ihe mbụ niile, unu echela echiche banyere ihe niile gara aga.Lee! Ana m eme ihe ọhụrụ. Ọ ga-apụta ìhè. Unu ga-amata ya, ọ bụ na unu agaghị amata ya? Nezie, m ga-awa ụzọ nala ịkpa, meekwa ka osimiri sọfee nọzara.Anụ ọhịa ga-enye m otuto, ma nkịta ọhịa ma enyí nnụnụ; nihi na m ga-emeworị ka mmiri dị nala ịkpa, meekwa ka osimiri dị nọzara, iji mee ka ndị m, bụ ndị m họọrọ, ṅụọ mmiri,ndị m kpụụrụ onwe m, ka ha wee kọọ akụkọ otuto m.Ma ị kpọghị m, gị Jekọb, nihi na ike m agwụla gị, gị Izrel.I wetaraghị m atụrụ ị ga-eji chụọ àjà a na-esurecha nọkụ, i jighịkwa àjà nkịtị ndị ị na-achụ nye m otuto. Amanyeghị m gị iji onyinye fee m ofufe, emeghịkwa m ka iwetara m frankinsens gwụ gị ike.I jighị ego ọ bụla zụtara m ahịhịa na-esi ísì ụtọ; i jighịkwa abụba nke àjà ndị ị chụrụ mee ka afọ ju m. Nezie, ị manyewo m ije ozi nihi mmehie gị; i werewo njehie gị mee ka ike gwụ m.Ọ bụ m bụ Onye na-ehichapụ mmebi iwu gị nihi mụ onwe m. Agaghịkwa m echeta mmehie gị.Chetara m; ka anyị bakọọ nikpe; kwuo ihe m mere gị ka ikpe wee laara gị.Nna gị nke mbụ mehiere, ndị na-ekwuchite ọnụ gị emebiwokwa iwu m.Ya mere, m ga-emerụ ndị isi nke ebe nsọ, m ga-enyefekwa Jekọb ka ọ bụrụ onye a ga-ebibi ebibi, nyefeekwa Izrel ka a gwa ya okwu mkparị. 